Rainer Salzgeber

Rainer Salzgeber (født 26. april 1967 i Schruns, Vorarlberg) er en tidligere østerriksk alpinist. Karrierens høydepunkt var sølvmedaljen i storslalåm under VM 1993 i Morioka. I tillegg tok han seks pallplasseringer i verdenscupen og ble tre ganger østerriksk mester. Salzgebers spesialdisipliner var storslalåm og super-G.

 Karriere 
Salzgeber markerte seg for første gang i internasjonal sammenheng under junior-VM 1985 i Jasná, der han tok gull i slalåm og i kombinasjonen.

Under OL 1992 i Albertville kom han på 15.-plass i super-G og ble nr. 7 i storslalåm. 10. februar 1993 kom så karrierens største øyeblikk med sølvmedaljen i storslalåm i verdensmesterskapet i Morioka.

Et par uker senere (27. februar) falt han i utforløypa i Whistler Mountain og pådro seg skader i bl.a. høyre kne. Han gjorde imidlertid et vellykket comeback den etterfølgende sesongen, da han oppnådde sin første pallplassering i verdenscupen, tredjeplassen i storslalåmrennet i Crans-Montana. Under OL 1994 i Lillehammer havnet han like utenfor seierspallen i storslalåm, der han ble nummer fem. Under VM 1997 in Sestriere kom han på 9.-plass i storslalåm, og i 1999 i Vail ble han nr. 16 i super-G.

I verdenscupen ble han nummer to i storslalåmrennet i Vail 1997 og i super-G i Schladming i 1999. Han var også delaktig i den historiske østerrikske triumfen i super-G-rennet i Innsbruck 21. desember 1998, der Østerrike la beslag på de ni øverste plassene på resultatlisten.

 Pallplasseringer i verdenscupen 
Dato  Sted  Disiplin  Plassering 18. januar 1994   Crans-Montana  Storslalåm  3 18. mars 1995   Bormio  Storslalåm  3 15. mars 1997   Vail  Storslalåm  2 6. januar 1998   Saalbach-Hinterglemm  Storslalåm  3 9. januar 1999   Schladming  Super-G  2 19. desember 1999   Alta Badia  Storslalåm  3

 Sammenlagtplasseringer 
 Sesong Sammenlagt Utfor Super-G Storslalåm Kombinasjon Plassering Poeng Plassering Poeng Plassering Poeng Plassering Poeng Platz Punkte 1989/90  51.  22  –  –  –  –  13.  22  –  – 1990/91  31.  42  –  –  13.  12  11.  30  –  – 1991/92  24.  336  61.  5  16.  115  17.  117  7.  99 1992/93  48.  176  –  –  39.  29  17. 65  7.  82 1993/94  44.  179  –  –  37.  10  14.  169  –  – 1994/95  36.  208  –  –  48.  5  11.  203  –  – 1995/96  54.  128  42.  27  61.  1  20.  100  –  – 1996/97  37.  271  –  –  –  –  6.  271  –  – 1997/98  32.  298  –  –  20.  69  8.  229  –  – 1998/99  25.  288  –  –  6.  212  22.  76  –  – 1999/00  41.  191  –  –  21.  75  19.  116  –  – 2000/01  70.  68  –  –  –  –  27.  68  –  – 2001/02  122.  15  –  –  –  –  44.  15  –  –

 Øvrige meritter 
Salzgeber ble østerriksk mester i alpin kombinasjon i 1990 og 1991, og vant super-G-tittelen i 1995.

 Referanser 

 Eksterne lenker 


Kategori:Østerrikske alpinister
Kategori:Juniorverdensmestre i alpint
Kategori:Deltakere for Østerrike under Vinter-OL 1992
Kategori:Alpinister under Vinter-OL 1992
Kategori:Deltakere for Østerrike under Vinter-OL 1994
Kategori:Alpinister under Vinter-OL 1994
Kategori:Personer fra Bezirk Bludenz
Kategori:Østerrikske mestere i alpint